stanford-oval/wikipedia huggingface dataset:
דמיטרי גלוכובסקי
ספריו > מטרו אור אחרון: הבשורה על פי ארטיום

בשנת 2013 הכריזה Dark Horse Comics על קומיקס קצר המקשר בין המשחקים Metro 2033 ו-Metro: Last Light, שיהיה זמין באופן בלעדי עבור לקוחות שהזמינו מראש את Metro: Last Light on Steam. עם זאת, למרות ההכרזה הראשונית והמעורבות של מפתחת המשחק 4A של מפתח המשחק בקומיקס, הקומיקס עצמו מציין את הסיפור כאילו מתרחש בין הרומנים מטרו 2033 למטרו 2035.
ספריו > חשכה

הרומן חשכה יצא לאור בשנת 2007. זהו סיפור אפל של המתרגם דמיטרי שמקבל פקודה לתרגם תריסר עמודים שנחתכים ממה שנראה כספר ספרדי בן כמה מאות שנים. הוא מגלה שהספר הוא יומן של משלחת של הכובשים המתוארכים למאה ה-16. דמיטרי קורא סיפור זה פרק אחר פרק, אוסף את התרגום המלא בביתו. לבסוף, הסיפור מתחיל לחדור למציאות שלו ולאיים על חייו. חשכה הייתה גם ניסוי מקוון שכן גלוכובסקי פרסם אותו פרק אחר פרק בבלוג שלו.
ספריו > סיפורים על המולדת

בשנת 2010 הוציאה הוצאת הספרים AST ספר חדש מאת גלוכובסקי, "סיפורים על המולדת", אוסף סיפורים סאטיריים על מציאויות רוסיות.
ספריו > עתיד

הרומן פורסם בספטמבר 2013 ברוסיה. העתיד הוא רומן דיסטופי בו האירועים מתרחשים באירופה במאה ה-25 כאשר האנושות המציאה דרך להפסיק את ההזדקנות. כדי למנוע את מאירופה מלעלות על גדותיה, נאלצת הממשלה לנקוט במדיניות לפיה אם בני הזוג יחליטו להביא ילד לעולם, האם או האב יצטרכו לוותר על יכול האלמותיות שלהם. הסיפור בנוי סביב צעיר שהוא חלק מההרכב הממונה על הפסקת אוכלוסיית יתר של אירופה על ידי ענישה של מי שלא רושם את ילדם.
ספריו > טקסט

"טקסט" הוא הרומן המציאותי הראשון (הלא מדע-בדיוני) של גלוכובסקי, שראה אור בשנת 2017 ועובד לקולנוע ב-2019 בכיכובו של אלכסנדר פטרוב.
משחקי וידאו > מטרו 2033

גלוכובסקי שיתף פעולה עם משחקי 4A בפיתוח המשחק. הוא אמנם לא כתב את סיפור המשחק, אך הוא מבוסס על הרומן שלו.
משחקי וידאו > מטרו: אור אחרון

לא מבוסס על מטרו 2034, מכיוון שהמפתחים הרגישו שהוא פחות מתאים למשחק מאשר הספר המקורי. גלוכובסקי עזר בכתיבת הסיפור והדיאלוג למשחק. הוא הבין שהסיפור שכתב למשחק היה גדול מדי, ולכן במקום זאת הוא תכנן לפרסם את כל הסיפור בספר חדש, שכותרתו מטרו 2035.
חיים אישיים

גלוכובסקי נשוי לילנה, אותה הכיר בעת עבודתו ב-Russia Today, שם הייתה המפיקה שלו. השניים הורים לבת, אמיליה, ובן, פיודור. הוא רב-לשוני ודובר ארבע שפות זרות: אנגלית, צרפתית, גרמנית ועברית (שוטפת). הוא שולט בספרדית ברמת קריאה אקדמית.
הערות שוליים

↑  D'Alessandro, Jaime (23 במרץ 2010). "Se il romanzo russo è interattivo Esce "Metro 2033" scritto prima sul web". La Repubblica (באיטלקית). נבדק ב-27 ביולי 2011. {{cite news}}:  (עזרה)
1 2  "Дмитрий Глуховский: «Пока у меня не появился ребенок, я не мог начать писать этот роман»". Tele.ru. 28 ביולי 2015. נבדק ב-22 באפריל 2019. {{cite web}}:  (עזרה)
↑  "Писатели: Дмитрий Глуховский". M24.ru. נבדק ב-22 באפריל 2019. {{cite web}}:  (עזרה)
↑  "Dmitry Glukhovsky: "I want to spread my books like a virus"". Adriasnews.com. נבדק ב-22 באפריל 2019. {{cite web}}:  (עזרה)
↑  "Полярные Сумерки. Журнал Дмитрия Глуховского". Archive.today. 16 בדצמבר 2012. אורכב מ-המקור ב-16 בדצמבר 2012. נבדק ב-22 באפריל 2019. {{cite web}}:  (עזרה)
↑  ""Not your regular game story" – writing Metro: Last Light". Vg247.com. 8 במאי 2013. נבדק ב-22 באפריל 2019. {{cite web}}:  (עזרה)
↑  "Дмитрий Глуховский: гость из будущего". Cosmo.ru. נבדק ב-22 באפריל 2019. {{cite web}}:  (עזרה)
| "מטרו" מאת דמיטרי גלוכובסקי | "מטרו" מאת דמיטרי גלוכובסקי | "מטרו" מאת דמיטרי גלוכובסקי |  |
| --- | --- | --- | --- |
| מטרו 2033 משחק וידאו, סרט | מטרו 2034 | מטרו 2035 |  |
‏Metro: Last Light‏ • ‏Metro Exodus
| --- | --- |
בקרת זהויות :  NLI: 987007573420605171  PLWABN: 9810690801805606  BIBSYS: 8057854  BNE: XX4838585  BnF: cb16511672t (data)  CiNii: DA17260491  GND: 136623530  ISNI: 0000 0001 1933 2484  LCCN: no2007136133  LNB: 000149401  MusicBrainz: bafa8433-21be-4567-b97e-8a9ff006458b  NDL: 01221660  NKC: xx0116739  NLA: 52786414  NLG: 331820  NLK: KAC201005578  NSK: 000571585  NTA: 34215849X  RERO: 02-A020236580  SELIBR: 328733  SUDOC: 126862370  Trove: 1519731  VIAF: 29325308   WorldCat (עם VIAF): 29325308 
דמיטרי גלוכובסקי חותם על עותק של מטרו 2033 ב-SFeraKon 2012
דם סמיך

| --- | --- |

 סוגה:  סדרת מתח
 כותבים:  סופי פטזל
 שחקנים:  אדריאן דאנבר קרולינה מיין גראיין קינאן שון דאגן דירמיד נוייס פיונה בל אינגריד קרייגי איאן לויד אנדרסון
 ארץ מקור:  אירלנד / הממלכה המאוחדת
 שפות:  אנגלית
 מספר עונות:  2
 מספר פרקים:  12
 הפקה
 אורך פרק:  47–76 דקות
 שידור
 רשת שידור:  Virgin Media One Channel 5
 תקופת שידור מקורית:  8 באוקטובר 2018 – הווה
 קישורים חיצוניים
 אתר רשמי
 דף התוכנית ב-IMDb
דם סמיך (באנגלית: Blood) היא סדרת טלוויזיה מסוגת מותחן פסיכולוגי של ערוץ 5 הבריטי וערוץ Virgin Media One, בכיכובה של קרולינה מיין. העונה הראשונה שודרה בנובמבר 2018. העונה השנייה שודרה באפריל ובמאי 2020.
תקציר עלילה

קאט הוגן (קרולינה מיין) חוזרת לביתה באזור הכפרי של אירלנד, אחרי שנודע לה על מות אמה, שסבלה ממחלה ממושכת. היא מתה בבית המשפחה כשנפלה וראשה נחבט בסלע. קאט נזכרת באירוע מילדותה, שמוצג בפלאשבקים, ובטוח שאביה היה מעורב במותה של אמה. המשפחה שסועה מחשדות ומצער. האם היה מותה של האם תאונה?
צוות השחקנים

אדריאן דאנבר – ד"ר ג'ים הוגן
קרולינה מיין – קאט הוגן
גראיין קינאן – פיונה הוגן
דירמיד נוייס – מייקל הוגן
אינגריד קרייגי – מרי הוגן
פיונה בל – ג'יליאן מוני
דניס קונוויי – טום מוני
דזמונד איסטווד – אוון מוני
איאן לויד אנדרסון – פול קראולי
רובי דון – רוז קראולי
ג'יימס הפרנן – ג'וזף קראולי
שון דאגן – דז ברין
שרין מרטין – שרה
הפקה

הסדרה "דם סמיך" צולמה במחוז מית', קילדר ובדבלין. אתר הצילומים של בית המשפחה ב-Larchill Arcadian Gardens שבמחוז מית'.
סקירת סדרה

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון |
| --- | --- | --- | --- | --- | --- |
|  | 1 | 6 | 6 | 19 בנובמבר 2018 | 23 בנובמבר 2018 |
|  | 2 | 6 | 6 | 27 באפריל 2020 | 9 בפברואר 2020 |
הערות שוליים

↑  "Five Reasons We're Already Hooked On Blood". Virgin Media. נבדק ב-23 באפריל 2020. {{cite news}}:  (עזרה)
↑  "Blood: has Channel 5 made its first piece of prestige TV?, 19 November 2018". The Guardian. נבדק ב-23 באפריל 2020. {{cite news}}:  (עזרה)
↑  "When is Channel 5 drama Blood on TV? Who is in the cast?, 19 November 2018". Radio Times. נבדק ב-23 באפריל 2020. {{cite news}}:  (עזרה)
↑  "Here Are All the Locations Where 'Blood' Was Filmed, 8 March 2020". TheCinemaholic. נבדק ב-23 באפריל 2020. {{cite news}}:  (עזרה)
דיאנה פרייס

דיאנה מארי פרייס (באנגלית: Deanna Marie Price; נולדה ב-8 ביוני 1993) היא אתלטית אמריקאית, ואלופת העולם (דוחה 2019) ביידוי פטיש. מדורגת במקום השני בכל הזמנים במקצוע זה.
ביוגרפיה

פרייס, בתם של דניאל ואן, נולדה בסנט צ'ארלס שבמיזורי וגדלה במוסקו מילס הסמוכה. בתיכון הצטיינה בענפי ספורט רבים, בהם כדורסל, סופטבול, כדורעף ואתלטיקה. היא החלה לעסוק ביידוי פטיש בשנתה הראשונה בתיכון.
ביוגרפיה > תחילת הקריירה

בשנים 2012–2016 למדה חשבונאות באוניברסיטת דרום אילינוי. באליפות העולם עד גיל 20 שהתקיימה בברצלונה בשנת 2012 היא סיימה במקום 18 ביידוי פטיש בתוצאה של 57.82 מטר. ב-2014 וב-2015 זכתה באליפות המכללות ביידוי פטיש ומחזיקה בשיא המכללות של 73.09 מטר. נוסף לכך, היא התחרתה בהדיפת כדור ברזל, בזריקת דיסקוס ובזריקת משקולות.
לאורך השנים סבלה ממספר פציעות משמעותית, בהן קרע בשריר הבטן, קרע של רצועת הברך (MCL), שהשבית אותה מפעילות ב-2014, שבר בעצם השכם, ובנוסף היא מתמודדת עם אובדן כליה בגיל חמש.
ביוגרפיה > 2015

במשחקים הפאן-אמריקאיים שנערכו בטורונטו, קנדה בשנת 2015 היא סיימה במקום רביעי ביידוי פטיש בתוצאה של 68.84 מטר. חודש לאחר מכן, באליפות העולם שנערכה בבייג'ינג היא סיימה במקום 18 ביידוי פטיש בתוצאה של 68.69 מטר. באוגוסט סיימה במקום השני באליפות NACAC (אנ').
ביוגרפיה > 2016

באולימפיאדת ריו דה ז'ניירו (2016) סיימה פרייס במקום שמיני ביידוי פטיש בתוצאה של 70.95 מטר.
ביוגרפיה > 2017

באליפות העולם שנערכה בלונדון בשנת 2017 סיימה פרייס במקום תשיעי ביידוי פטיש בתוצאה של 70.04 מטר.
ביוגרפיה > 2018

בתחילת יוני 2018 שברה את שיא ארצות הברית כשקבעה תוצאה של 77.65 מטר במהלך תחרות בקור ד'אלן. בהמשך החודש זכתה באליפות ארצות הברית בשיא צפון אמריקה של 78.12 מטר, תוצאה המדרגת אותה רביעית בכל הזמנים. באוגוסט אותה שנה היא זכתה במדליית זהב באליפות צפון אמריקה, מרכז אמריקה והקריביים בשיא אליפות חדש של 74.60 מטר.
ביוגרפיה > 2019

באליפות ארצות הברית שנערכה ביולי 2019 זכתה פרייס במדליית זהב ביידוי פטיש בשיא לאומי חדש של 78.24 מטר.
ביוגרפיה > 2019 > אלופת העולם

באליפות העולם שנערכה בדוחה בספטמבר 2019 זכתה פרייס במדליית זהב ביידוי פטיש בתוצאה של 77.54 מטר, לפני ג'ואנה פיודורו מפולין (76.35 מטר) וז'אנג וונג מסין (74.76 מטר).
ביוגרפיה > 2021

באפריל 2021 שיפרה את שיאה האישי ל-78.60 מטר. במבחנים האמריקאיים לאולימפיאדת טוקיו שיפרה אותו פעם נוספת ל-80.31 מטר. באולימפיאדה סיימה במקום השמיני בתוצאה של 73.09 מטר.
דום נשימה בשינה

‏
| --- | --- |

צניחת בסיס הלשון וההחך הרך, כסיבה שכיחה לדום נשימה חסימתי
 תחום:  רפואת ריאות 
 טיפול:  CPAP 
 קישורים ומאגרי מידע
 eMedicine:  1004104 
 MeSH:  D012891
 סיווגים
 ICD-10:  G47.3 
 ICD-11:  7A42 
 
תסמונת דום נשימה בשינה (באנגלית: Sleep Apnea) היא הפרעת שינה המתבטאת בהפסקת נשימה (אפניאה) או ירידה בקצת בנשימה היפופניאה (אנ') בזמן השינה, וכאשר היא חוזרת על עצמה פעמים רבות במהלך השינה, היא גורמת לירידה משמעותית באיכות השינה. ככל הידוע, מתסמונת זו סובלים כשישה אחוזים מהאוכלוסייה.
סוגים של דום נשימה

דום נשימה הנגרם מחסימה בדרכי האוויר נקרא דום נשימה חסימתי.
סוג אחר של דום נשימה, פחות שכיח, הוא דום נשימה מרכזי.
סוגים של דום נשימה > דום נשימה חסימתי

דום נשימה חסימתי בשינה (Obstructive sleep apnea) נגרם מכך שבשעת השינה צונחים בסיס הלשון והחך הרך, וחוסמים את דרך מעבר האוויר. חסימת מעבר האוויר מביאה להפסקת הנשימה ולירידה ברמת החמצן בדם, מה שגורר יקיצה קצרה, בשביל חידוש הנשימה ופתיחת מעברי האוויר, פעולה שעל-פי רוב מלווה בנחירה. הפסקת הנשימה נמשכת בין 10 ל-30 שניות בדרך-כלל, אך יכולה להגיע עד לשתי דקות. כאשר היקיצות תכופות, הן פוגעות ברצף השינה ובאיכותה מה שגורם לעייפות במשך היום. עד חמישה אירועי דום נשימה בשעה נחשב למצב נורמלי. אנשים בעלי מצב דום נשימה חמור יכולים גם להגיע ל-60 מצבי דום נשימה בשעה.
סוגים של דום נשימה > דום נשימה מרכזי

דום נשימה מרכזי (CSA) נגרם מכך שמרכז הנשימה במוח לא שולח גירוי חשמלי לשרירי הנשימה. דום נשימה מרכזי יכול להיגרם מפגיעה במוח. אצל ילדים קטנים ותינוקות הוא יכול להיגרם מחוסר ההתפתחות של אזור זה במוח. סוג זה של דום נשימה הוא נדיר יחסית. קללת אונדין מהווה דוגמה לסוג דום נשימה זה.
סוגים של דום נשימה > דום נשימה משולב

דום נשימה משולב, כשמו, נובע משילוב של דום נשימה חסימתי ומרכזי.
סימפטומים

לתסמונת דום נשימה יש השפעות רבות על הגוף ובהם - נחירות, יובש בפה, יקיצות תכופות בלילה, עייפות וישנוניות בבוקר ובמהלך היום. אך לא תמיד מופיעים כל הסימפטומים. יש להסתייע בעדות של בן הזוג כדי להגיע לאבחנה, היות שבמקרים רבים החולה אינו מודע להפסקות הנשימה שלו. רק מקצת הנוחרים סובלים מ-OSA.
להשמנה יש קשר הדוק עם דום נשימה, נמצא כי אחד מכל שלושה אנשים שסובלים מהשמנת יתר סובל גם מדום נשימה בשינה.
לגברים יש סיכוי גדול יותר לסבול מדום נשימה בשינה מאשר לנשים.
דום נשימה בשינה מגביר את הסיכוי לחלות ביתר לחץ דם, מחלות לב, סוכרת ולעיתים אף להפרעות בריכוז ולדיכאון וכן מגביר בצורה ניכרת את הסיכוי למעורבות בתאונות דרכים.
אבחנה

ראשית יש צורך בבדיקה מקיפה על ידי רופא מומחה באף אוזן גרון כדי לשלול סיבה מכנית לבעיה.
האבחנה וחומרת המחלה נקבעת רק לפי תוצאות בדיקה במעבדת שינה בו רושמים את תנועות שרירי הנשימה, קצב הלב, EEG, תנועות גלגלי העיניים וריווי החמצן בדם כשהנבדק ישן במעבדה. לאחרונה פותח מכשיר לבדיקה ביתית אבל הוא עדיין אינו נמצא בשימוש רחב.
התמודדות עם דום נשימה חסימתי

לאנשים הסובלים מעודף משקל, ירידה במשקל הגוף יכולה להביא לשיפור משמעותי בהפסקות הנשימה עד כדי היעלמותן. בבדיקות CT הסתבר כי לאנשים אלו יש הסננה של שומן הגורם להיצרות מעבר האוויר מאחורי הלשון. ירידה במשקל גורמת להיעלמות הרקמה הזאת. קשה לטפל בתסמונת OSA ללא ירידה במשקל.
לרוב, אמצעי הבחירה להתמודדות עם דום נשימה בשינה הוא בעזרת מכשיר CPAP. מכשיר זה מונע את צניחת הרקמות על ידי הזרמת אוויר. המכשיר בנוי ממדחס המזרים אוויר בלחץ בעזרת מסכה לאף. מכשיר ה-CPAP איננו מרפא את הבעיה אלא רק מונע ממנה להפריע לתפקוד האדם. ההסתגלות ל-CPAP לעיתים לא נוחה כיוון שהוא מזרים אוויר קר על הפנים ומשפיע על תנוחת השינה.
בשנים האחרונות מתרחב השימוש בהתקן לקידום הלסת - מכשיר פלסטי שמורכב על השיניים בזמן השינה. ההתקן דוחף את הלסת התחתונה הרחק מבסיס הלסת, ויחד איתה נדחף קדימה גם בסיס הלשון, ובכך גדל המרווח של הלוע ומתפנה מקום למעבר אוויר דרכו. זהו פתרון טוב ונוח לחולים שאינם יכולים להסתגל למכשיר CPAP.
על פי מרבית המחקרים מכשיר ה-CPAP יעיל יותר מאשר ההתקן הדנטלי. בכל זאת, במקרים רבים, מטופלים עם מכשיר CPAP אינם משתמשים בו במהלך כל הלילה או אינם משתמשים בו כלל. במחקר השוואתי נמצא, כי מקרב 126 מטופלים ב-CPAP‏, 71% העדיפו את השימוש בהתקן הדנטלי, 19% העדיפו את ה-CPAP ו-10% לא יכלו להצביע על מכשיר מועדף.
טיפול תומך חדשני במקרים קשים שלא יכולים להיות מטופלים ב-CPAP, הוא גרוי העצב התת-לשוני - Hypoglossal Nerve Stimulatin. מחדירים מכשיר ממוחשב המחובר לאלקטרודה. האלקטרודה מחוברת לעצב התת-לשוני. המכשיר שולוח גרוי חשמלי בהתאם לחיישנים של תנועות שרירי הנשימה. גרוי העצב התת-לשוני גורם להתכווצות שרירי הלשון ופותח את מעבר האוויר.
טיפול ניתוחי בדום נשימה חסימתי

מכשירי ה-CPAP או ההתקנים הדנטליים הם טיפול התמיכה הנבחר, אולם הם יוצרים תלות של המשתמש וכאמור, אינם פותרים את הבעיה הפיזיולוגית.
הטיפול שהיה פופולרי לחולים בדום נשימה חסימתי בדרגת חומרה קלה עד בינונית בעבר היה ניתוח UPPP‏ (Uvulopalatophryngoplasty) ששימש במקור לטיפול בנחירות. בניתוח זה היו כורתים את החך הרך, הענבל והחגורה הלימפטית על שם ולדייר מה שיצר קשת המאפשרת זרימת אוויר טובה יותר. בשל שיעור ההצלחה הנמוך יחסית של ניתוח זה ותופעות לוואי מרובות הוא מבוצע פחות בשנים האחרונות.
כיום, טיפול הבחירה הניתוחי לדום נשימה חסימתי חמור בחולים צעירים שאינם מסתגלים למכשיר CPAP הוא ניתוח לקידום הלסתות והסנטר (Maxillo-Mandibular Advancement MMA). בניתוח זה מגדילים את מבנה דרכי האוויר העליונות באמצעות הפרדה מבוקרת וקיבוע מחדש של עצמות הלסת העליונה, הלסת התחתונה והסנטר וכל השרירים המחוברים אליהן (ובכלל זה גם שרירי הלוע, בסיס הלשון והחיך הרך). הניתוח מבוצע בהרדמה כללית ואורך כשלוש שעות. שיעור ההצלחה, המתבטא בהפחתת מספר אירועי דום הנשימה בשינה לערכים נורמליים, מגיע ל-90%. ניתוח זה שייך לתחום האורתו-כירורגיה ומבוצע על ידי מנתח פנים ולסתות (Maxillo-facial surgeon).
טיפול בדום נשימה מרכזי

בשנת 2017 אישר מנהל המזון והתרופות האמריקאי (FDA) ביצוע השתלת קוצב חשמלי למניעת דום נשימתי בשינה. הקוצב מושתל בחזה ומגרה את עצב הסרעפת (phrenic nerve) האחראי על פעילות הסרעפת. השתל יכול לזהות הפסקת נשימה ושולח גירוי לסרעפת להתכווץ ולהרפות ולגרום לריקון וניפוח הריאות. דווח כי פחתו שיעורי דום הנשימה במחצית מהחולים שהושתל בם הקוצב.
קשר בין דום נשימה בשינה וסוכרת סוג 2

על פי מטא אנליזה שפורסמה בשנת 2017 ופורסם במגזין Chest, קיים קשר בין דום נשימה חסימתי בשינה לבין סוכרת מסוג 2. קשר זה יכול להיות דו כיווני, כלומר שהשפעת דום הנשימה יגרום לחוסר רגישות לסוכר, לחלופין אפשרי כי דווקא סוכרת מסוג 2 תגרום להפרעה בנשימה בעת השינה. המחקר בדק את ההשפעה המצויה של מסיכת חמצן (CPAP) על מרקרים של מטבוליזם של גלוקוז, ומצא ממצאים סותרים. לטענת כותבי המאמר ייתכן כי הדבר נובע מחוסר משמעת של הנבדקים שהתבטאה בחוסר עקביות של הנחת מסכת החמצן במחקרים שנבדקו.
הערות שוליים

↑  ה-Wisconsin Sleep Cohort Study קבע ב-1993 כי בערך 1 מכל 15 אמריקנים סובל מדום נשימה בשינה
↑  McGown AD, Makker HK, Battagel JM, et al. Long-term use of mandibular advancement splints for snoring and obstructive sleep apnoea: a questionnaire survey. Eur
Respir J. Mar 2001;17(3):462-466.
↑  Stanley Yung-Chuan Liu, MD, DDS,* Leh-Kiong Huon, MD,y
Nelson B. Powell, MD, DDS,z Robert Riley, MD, DDS,x Hyunje Grace Cho, BA,k
Carlos Torre, MD, and Robson Capasso, MD, Lateral Pharyngeal Wall Tension After
Maxillomandibular Advancement
for Obstructive Sleep Apnea Is a Marker
for Surgical Success: Observations From
Drug-Induced Sleep Endoscopy, J Oral Maxillofac Surg-:1-8, 2015
↑  remedē System, remedē® System (באנגלית אמריקאית)
↑  איתי גל, אושר: קוצב חשמלי שמפסיק דום נשימה בשינה, באתר ynet, 24 באוקטובר 2017
↑  Reutrakul, S., & Mokhlesi, B. (2017). Obstructive sleep apnea and diabetes: a state of the art review. Chest, 152(5), 1070-1086.
| --- | --- |
בקרת זהויות :  NLI: 987007548626705171  BNE: XX547180  BnF: cb12109415x (data)  GND: 4137452-6  LCCN: sh85123402  LNB: 000320174  NDL: 00930869  NKC: ph249390 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מכשיר CPAP
התקן לקידום הלסת
דם שלי

דם שלי הוא אלבום האולפן השמיני של הזמרת הישראלית עדן בן זקן. האלבום יצא לאור ב-12 במרץ 2024, בהוצאת חברות התקליטים שרית הפקות והליקון ארומה מיוזיק.
רקע והכרזה

ב-12 במרץ 2024, ביום צאת האלבום עצמו פרסמה בן זקן פוסט בעמוד האינסטגרם שלה;
החודשים האחרונים הפכו לאחת מהתקופות הכי קשות וכואבות שידענו, בכל יום אני חושבת על החטופים שלנו, מה איתם, איך הם ומתי כבר יחזרו.. ומצד שני החיים ממשיכים להתקיים.. בית, משפחה, ילדים וקריירה ואני יודעת שאני חייבת להיות חזקה ואת הכוח שלי אני שואבת מהמוזיקה. כל כך הרבה שירים הקלטתי בחודשים האחרונים, התפרקתי, בכיתי, צחקתי ובעיקר שרתי לכם מכל הלב שלי. והנה הגיע היום שהכל יוצא אליכם, אלבום חדש, אלבום שבו זכיתי לעבוד לצד היוצרים והמפיקים הכי מוכשרים שיש. אני יודעת כמה המוזיקה נותנת לכם כוח, אני מקווה שהאלבום הזה יעשה לכם טוב על הלב והחלטתי שמהשנה אנחנו נהפוך את זה למסורת, בכל שנה לפני פורים, אלבום חדש.
רשימת רצועות

| דם שלי> מס' | דם שלי> שם | דם שלי> משך | דם שלי>  | דם שלי>  | דם שלי>  | דם שלי>  | דם שלי>  | דם שלי>  | דם שלי>  |
| --- | --- | --- | --- | --- | --- | --- | --- | --- | --- |
| 1. | תמיד נשאר אני (ביחד עם איתי גלו)   | 2:36 |  |  |  |  |  |  |  |
| 2. | דם שלי  | 3:10 |  |  |  |  |  |  |  |
| 3. | אווירה (ביחד עם רון חיון)   | 2:03 |  |  |  |  |  |  |  |
| 4. | אין לי אומץ  | 4:06 |  |  |  |  |  |  |  |
| 5. | אהובי  | 2:39 |  |  |  |  |  |  |  |
| 6. | חיפשתי אותו בנרות  | 3:37 |  |  |  |  |  |  |  |
| 7. | ידיים באוויר  | 2:32 |  |  |  |  |  |  |  |
| 8. | מקום חזק בלב  | 3:33 |  |  |  |  |  |  |  |
| 9. | היית אחותי  | 2:29 |  |  |  |  |  |  |  |
| 10. | כמו מטומטמת  | 2:45 |  |  |  |  |  |  |  |
| משך כולל: | משך כולל: | 29:33 |  |  |  |  |  |  |  |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| כלל העולם | 12 במרץ 2024 | הורדה דיגיטלית • סטרימינג | שרית • הליקון ארומה |  |
הערות שוליים

1 2  מאיה כהן, "דם שלי": עדן בן זקן כפי שלא שמעתם אותה מעולם, באתר ישראל היום, 28 בינואר 2024
↑  מאיה כהן, מנבגדת לבוגדת: עדן בן זקן בסינגל שני לקראת אלבום חדש, באתר ישראל היום, 20 בפברואר 2024
↑  גיל משעלי, ‏עדן בן זקן מחדשת את "אני תמיד נשאר אני" בגרסאת מועדונים עם איתי גלו, באתר ‏מאקו‏, 3 במרץ 2023
↑  לזה לא ציפיתם: עדן בן זקן מחדשת את להיט הילדים "תמיד נשאר אני", באתר וואלה, 3 במרץ 2024
↑  גיל משעלי, ‏עדן בן זקן מוציאה אלבום חדש - ומכריזה על הופעה בקיסריה, באתר ‏מאקו‏, 12 במרץ 2023
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "100 קילומטר" • "מסיבת הרווקות" • "נשבעת אמונים" • "עוד טיפה" |  |
| השתתפות בסינגלים | "מקסיקאנה" • "Godparent" |  |
| שירים אחרים | "הפשע המושלם" ‏•‏‏ "אולי תִּפָּתַח הדלת" |  |
האנה רייטש

| --- | --- |

 לידה:  29 במרץ 1912 ילניה גורה, רפובליקת פולין 
 פטירה:  24 באוגוסט 1979 (בגיל 67) פרנקפורט, גרמניה המערבית 
 מקום קבורה:  Salzburger Kommunalfriedhof 
 מדינה:  גרמניה, אוסטריה, גרמניה הנאצית 
 השתייכות:  לופטוואפה (ורמאכט) 
 דרגה:  קפטן 
 פעולות ומבצעים
 מלחמת העולם השנייה 
 עיטורים
 מגן שלזיה (1971)  צלב הברזל, דרגה שנייה (1941)  צלב הברזל, דרגה ראשונה (1943) 
 
האנה רייטש (בגרמנית: Hanna Reitsch‏; 29 במרץ 1912 – 24 באוגוסט 1979) הייתה טייסת נאצית בלופטוואפה (חיל האוויר הגרמני). האשה היחידה שעוטרה בצלב הברזל מדרגה ראשונה והאישה הראשונה בעולם להטיס מסוק. חברתו של אדולף היטלר.
ביוגרפיה > שנותיה הראשונות

רייטש נולדה ב-29 במרץ 1912 בעיר הירשברג בשלזיה (כיום העיר "ילנה גורה" בפולין). מגיל צעיר התעניינה בתעופה. היא החלה ללמוד רפואה וחלמה להיות רופאה מוטסת. בשנת 1932 החלה לעסוק בדאייה ובשנת 1933 עזבה את לימודי הרפואה, עברה להיות מדריכת דאייה וזכתה בפרסים בשבירת שיאי דאייה.
בשנת 1937 הוצבה רייטש כטייסת ניסויים במרכז הניסויים של הלופטוואפה. היא הטיסה מטוסי יונקרס Ju 87 והייתה האשה הראשונה שהטיסה הליקופטר.
כישורי הטיסה שלה, רצונה להתפרסם והפוטוגניות שלה, הפכו אותה במהרה לכוכבת של התעמולה הנאצית.
ביוגרפיה > פרוץ מלחמת העולם השנייה

עם פרוץ מלחמת העולם השנייה הטיסה רייטש בטיסות ניסוי מספר מטוסים ביניהם מסרשמיט Me 163 Komet, ומספר מטוסי הפצצה. באחת הטיסות התרסק מטוסה והיא נפצעה קשה ואושפזה חמישה חודשים בבית חולים.
היטלר חיבב אותה ולאחר פציעתה וחזרתה לשירות, העניק לה במו ידיו את עיטור צלב הברזל מדרגה ראשונה.
בשנים 1943–1944 עסקה בהקמת טייסת מתאבדים בפיקודו של אוטו סקורצני. הטייסת נקראה "טייסת לאונידס" (אנ') על שם לאונידס הראשון מלך ספרטה שניהל בראש 300 מלוחמיו קרב התאבדות נגד הצבא הפרסי של כסרכסס. רק לקראת סוף המלחמה היו מספר גיחות התאבדות על גשרי האודר שלא השפיעו על מהלך המלחמה.
רייטש השתתפה גם כטייסת ניסוי במודל המאויש של הרקטה V-1 בטיסה במהירויות גבוהות במטוס Me 163.
במלחמה התקרבה לגנרל הלופטוואפה רוברט ריטר פון גריים והפכה לחברתו לחיים.
ביוגרפיה > פרוץ מלחמת העולם השנייה > הימים האחרונים

בימים האחרונים של המלחמה החליט היטלר להדיח את הרמן גרינג מפקד הלופטוואפה, אותו האשים בבגידה. הוא ביקש מפון גריים להגיע לבונקר שלו בברלין מבלי להגיד לו את הסיבה לכך.
פון גריים ביקש מרייטש לעזור לו בהטסת המטוס הדו-מושבי הקטן מסוג פיזלר Fi156 שטורך. ב-26 באפריל 1945 הם טסו לברלין ונחתו במסלול מאולתר בטירגרטן ליד שער ברנדנבורג לקראת הנחיתה נפגע פון גריים ברגלו מאש רוסית אך רייטש השתלטה על המטוס והצליחה להנחיתו.
בבונקר קידמה אותה ידידתה מגדה גבלס שחבקה אותה והביעה את תמהונה שעדיין נמצאו במישהו אומץ ונאמנות לבוא ולעמוד לצד הפיהרר, שכן הרוב, זולת קומץ אנשים, נוטשים אותו.
היטלר הגיע למרפאה בה טיפל רופאו האישי ברגלו של פון גריים. הוא אמר לו שהסיבה שקרא לו היא כדי למנות אותו למפקד הלופטוואפה במקום הרמן גרינג שבגד בו. היטלר הודיע להם שרצונו להישאר בבונקר ולהתאבד (מספר ימים לאחר מכן היטלר אכן התאבד) כדי לא ליפול בידי הרוסים. היטלר נתן לשניהם כמוסות רעל. הם ביקשו מהיטלר שירשה להם להישאר בבונקר כדי לכפר על מעשה הרמייה של גרינג.
כאשר נודע להיטלר שגם היינריך הימלר בגד בו והחל במשא ומתן עם בעלות הברית, הוא פקד על רייטש להטיס את פון גריים למפקדתו של קארל דניץ כדי להורות לו לעצור את הימלר.
ב-28 באפריל 1945 הוסעו רייטש ופון גריים בשריונית אל מטוס אימונים מסוג "אראדו 96" שהוסתר ליד שער ברנדנבורג. רייטש הצליחה להמריא תחת אש כבדה של הרוסים.
במוצב הפיקוד של דניץ פגשה רייטש את הימלר והאשימה אותו בבגידה בפיהרר. הימלר השיב לה כי ”היטלר היה מטורף מגאווה ומכבוד וצריך היה לעצור אותו זה מכבר”, וכי עשה מה שעשה ”כדי לחסוך דם גרמני ולהציל מה שנשאר מגרמניה”. רייטש השיבה לו: ”אתה מדבר על דם גרמני? צריך היית לחשוב עליו שנים לפני שהפכת סמל לשפיכות הדמים הגדולה וחסרת התועלת כל כך”.
רייטש ופון גריים הסגירו עצמם לאמריקנים. בחקירתם אמרו כי ”הדבר המצער ביותר בחיינו הוא שלא הניחו לנו למות עם הפיהרר”. רייטש המשיכה ואמרה כי ”עלינו לכרוע ביראת כבוד ליד מזבח המולדת ולהתפלל”. כשנשאלה מה כוונתה ל"מזבח המולדת", ענתה: ”הבונקר של הפיהרר בברלין”. פון גריים התאבד ב-24 במאי 1945 מחשש שיוסגר לרוסים.
אביה של רייטש רצח את אשתו, אחותה וילדיה והתאבד לאחר שגורשו מביתם על ידי הפולנים.